Чен Лонцан

Чен Лонцан (Хятадаар 陈龙灿) нь 1965 оны 3 сарын 21-нд Сычуань мужид төрсөн БНХАУ-ын ширээний теннисний тамирчин юм.

1973 онд ширээний теннисээр хичээллэж эхлэн, 1978 онд Сычуань мужийн, 1979 онд улсынхаа өсвөрийн, 1983 оны 11 сард улсынхаа насанд хүрэгчдийн шигшээ багийн гишүүн болжээ.

1988 оны Сөүлийн олимпод Вэй Цингуантай хослон тоглож, эрэгтэй хосын төрөлд алтан медаль хүртжээ.

1992 оноос Японы Ямаха компанийн клубт харьяалагдах болж, хожим Ниссан руу шилжжээ. Өдгөө Хятадын Супер лигт дасгалжуулагчаар ажилладаг.

Ангилал:Хятадын ширээний теннисчин
Ангилал:Хятадын олимпын аварга
Ангилал:Хятадууд
Ангилал:1965 онд төрсөн